stanford-oval/wikipedia huggingface dataset:
אשר שניר
הערות שוליים

↑  ליעד ברקת, געגועי לקוקפיט, בטאון חיל האוויר, גיליון 134, אוגוסט 2000
↑  אשר שניר: רקוויאם ליריב, בתוך: מירב הלפרין ואהרון לפידות (עורכים): חליפת לחץ, דפים בספר הטיסות של חיל האוויר. בטאון חיל האוויר ומשרד הביטחון – ההוצאה לאור, ישראל תשמ"ז - 1987, עמ' 9 - 14.
↑  אשר שניר: עם כץ לטנטא, חליפת לחץ, דפים בספר הטיסות של חיל האוויר, עמ' 100 - 108.
↑  מרחב אווירי הפלת שני מיג 21 מעל T-4
↑  מרחב אווירי הפלת שני מיג 17
גלאי מתכות

גלאי מתכות הוא מכשיר חשמלי שנועד לזיהוי גופי מתכת. גלאים משמשים למציאת עצמים חבויים או קבורים באדמה (כגון מוקשים, ולכן ידוע גם כמגלה מוקשים), ובשימושים נוספים, בבניין, תעשייה, ואבטחה. למכשיר שימושים שונים בתחומי הצבא והביטחון, באבטחה (גילוי מתכות בכניסה למקומות מאובטחים כשדות תעופה ומשרדי ממשלה), ארכאולוגיה (הן מדעית-ממסדית והן ארכאולוגיית-חובבים או "גילוי אוצרות"), בנייה, תחזוקה ושיפוצים (זיהוי צנרת או חיזוקי פלדה בבטון), ובקרת תהליכים תעשייתיים.
עקרון הפעולה

עיקרון פעולת גלאי המתכות מתבסס על התגובה הייחודית של מתכת לשינויים בשדה מגנטי בסביבתה. בכל חומר, תנועת האלקטרונים סביב גרעין האטום והספין שלהם (תכונה קוונטית של האלקטרונים) מגיבים לתנועת שדה מגנטי בסביבתם. אך בעוד שבחומרים שאינם מתכות, האלקטרונים מסודרים בזוגות בהם הספין של האחד הפוך למשנהו והם מבטלים זה את זה, במתכת יש אלקטרונים לא-מזווגים, והיא מייצרת על ידי כך שדה מגנטי בתגובה לשינוי.
בגלאי מתכות בסיסי מיוצר שדה מגנטי באמצעות העברת זרם חשמלי בסליל השראה הנקרא משדר. הנעת הגלאי על פני השטח יוצרת שינויים בשדה המגנטי. בחלק אחר של המכשיר מותקן מקלט, שאף הוא סליל, המחובר לחיישן מצפצף. השדה המגנטי הנוצר במתכת מעביר זרם חשמלי בסליל ומפעיל את החיישן, וכתוצאה מכך משמיע הגלאי צפצוף אופייני.
כושר הגילוי של גלאי מתכות (עומק החדירה בקרקע) מותנה בעוצמת הזרם החשמלי בגלאי בעוד רגישותו (כמות המתכת הנדרשת לשם עירור התגובה) מותנה בסליל המקלט. מגלי מוקשים צבאיים מסוגלים לחדור 30 מטרים אדמה.
היסטוריית הפיתוח

בעקבות ההתנקשות בנשיא ארצות הברית ג'יימס גרפילד בספטמבר 1881 נרתם הממציא אלכסנדר גרהם בל לפתח גלאי מתכות על מנת לגלות את מיקומו של הקליע שפילח את גופו של הנשיא. בל פיתח במהירות אבטיפוס של גלאי מתכות, אולם מסגרת המתכת של מיטתו של גרפילד גרמה למכשיר לתקלה. לפיתוח זה לא היה המשך.
ב-1928 רשם איש עסקים מאינדיאנה, שירל הר (Shirl Herr), פטנט על "גלאי מתכות נסתרות" (U. S. Patent No. 1,679,339). ב-1929 סייע הר לבניטו מוסוליני במשימת ארכאולוגיה ימית לאיתור ומשיית ספינות התענוגות של קליגולה מתחתיתו הבוצית של אגם נמי באיטליה (Lago di Nemi)‏.
במלחמת העולם השנייה פיתח קצין צבא פולין החופשית, יוזף קוסקי (Józef Kosacki) את "גלאי המוקשים הפולני", הדומה למכשיר הקיים כיום. הגלאי הופעל לראשונה וסייע לכוחות בעלות הברית בקרב אל-עלמיין השלישי. בהמשך נעשה שימוש רב בגלאים בפלישת בעלות הברית לסיציליה, פלישת בעלות הברית לאיטליה והפלישה לנורמנדי וכן בפינוי שדות המוקשים ברחבי העולם לאחר המלחמה. המכשיר היה כבד ומגושם, התבסס על שפופרות ריק ועל מערך סוללות נישא כבד-משקל.
באמצע שנות השישים שופרו מנגנוני הפעולה של המכשיר בהיבטי ייעול והפחתת משקל עד כדי הפיכתו למכשיר חשמלי זמין לרכישה ושימוש נרחב. הדבר הוביל לפריחה ושגשוג תחביב "גילוי האוצרות".
גילוי אוצרות חובבני

הפיכת גלאי המתכות לזמין עוררה אנשים מן היישוב, פנסיונרים ואחרים, לרכוש גלאי ולצאת לחיפושים אחר עתיקות, מטבעות ישנים, תכשיטים ועוד, בשדות ועל שפת הים.
כנגד ציידי האוצרות קמו ארכאולוגים ממוסדים שביקרו את ההוצאה הסיטונית של פריטים מאתרים שונים ללא רישום מסודר ותוך איבוד מידע וחומר. הביקורת הופנתה הן נגד שוד העתיקות בעלות הערך כמו גם על הרס ממצאים חסרי ערך כספי, אך בעלי ערך מחקרי, שהוצאו מאתרם והושלכו ללא כל תיעוד.
בשנת 1996, לאחר גילוי מטמון הוקסון (Hoxne Hoard), מטמון בערך של 2.5 מיליון ליש"ט שהתגלה על ידי מגלה אוצרות חובב שנעזר בגלאי מתכות שדיווח ומסר אותו לרשויות, חוקק בבריטניה "חוק האוצרות" (Treasure Act). החוק הסדיר לאחר שנות מאבק רבות את התחום, הוא מחייב את המוצא אוצר להפסיק את החפירה ולפנות מייד לרשות הארכאולוגית המקומית לשם ביצוע חפירה מסודרת וכן למסור את הממצאים החומריים למוסד מוסמך במסגרתו נערכת הערכת שווי. ערכו הכספי של הממצא נמסר על ידי הממשלה ונחלק בחלקים שווים למוצא ולבעל הקרקע.
אבטחה

גלאי מתכות קבוע ניצב בתצורת שער כולל שלושה משדרים (בשלוש צלעות השער) ומאפשר גילוי וזיהוי מרחבי מדויק של מתכות בגודל של מילימטרים ספורים.
עם התגברות הטרור וחטיפת המטוסים בראשית שנות השבעים, הפך מעבר נוסעים וכבודה דרך גלאי מתכות להליך קבוע בשדות תעופה.
גלאי מתכות נישאי-יד מופעלים על ידי מאבטחים בשערי מגוון מתחמים מבוקרים ומאובטחים, שהכנסת נשק אליהם נאסרה, ממשרדי ממשל ובתי משפט, דרך בתי ספר ומרכזי מסחר הומי אדם ועד מגרשי ספורט ומועדוני לילה.
לפני קום מדינת ישראל ערכו חיילי המנדט הבריטי חיפושים אחרי נשק מוסלק באמצעות גלאי מתכות.
ב-2017 גדוד 603 של חיל ההנדסה הקרבית השתמש במגלה מוקשים לאיתור וגילוי כלי נשק ואמצעי לחימה שהסתירו הפלסטינים, כולל נשק שנטמן עמוק באדמה. השימוש במגמ"ק העלה באופן ניכר את כמות האמל"ח שנתפסה.
ראו גם

שיקוף רנטגן
גלאי המוקשים הפולני
הערות שוליים

↑  ההסבר מבוסס על המאמר איך עובד גלאי מתכות? מאת: נעה זמשטיין, המחלקה לפיזיקה כימית, מכון ויצמן למדע
↑  The Hidden-Metal Detector by Bruce B. Abbott
↑  "Detector Spots Buried Mines". Popular Science, May 1943.
↑   הניו יורק טיימס, להיט חדש בקרב צעירים בעולם: חיפוש אוצרות בעזרת גלאי מתכות, באתר הארץ, 9 ביוני 2021
↑  רן לוי, ים, ארכאולוגיה וגלאי מתכות על אוצרות אמיתיים, ארכאולוגיה וגלאי מתכות
↑  תמונת חייל בריטי מחפש נשק מוסלק בקיבוץ יגור - אתר מורשת משה שרת
↑   מיכאל אוריה, הכלי שישדרג את מבצעי חשיפת האמל"ח באיו"ש, באתר צה"ל, 12 בנובמבר 2017
| --- | --- |
בקרת זהויות :  NLI: 987007565648805171  BnF: cb119665676 (data)  GND: 4196082-8  LCCN: sh85084052  NKC: ph183332 
שימוש אזרחי-ארכאולוגי בגלאי מתכות
גלאי מתכות קבוע בתצורת שער וגלאי נישא-יד בשדה תעופה בברלין
ג'מבורי הצופים העולמי ה-25

ג'מבורי הצופים העולמי ה-25 הוא אירוע ג'מבורי עולמי הנערך בדרום קוריאה.
שתי המדינות המועמדות לארח את הג'מבורי העולמי בשנת 2023 היו פולין ודרום קוריאה . ארגון הצופים העולמי אמור היה לבחור במדינה המארחת בשנת 2014 בוועידת הצופים העולמית ה-40 בלובליאנה, סלובניה, אולם ההחלטה נדחתה לוועידת הצופים העולמית הבאה כדי לעבור את ג'מבורי הצופים העולמי ה-23.
ב־16 באוגוסט 2017, במהלך ועידת הצופים העולמית ה-41 בבאקו, אזרבייג'ן, הודיע הארגון העולמי של תנועת הצופים כי ג'מבורי הצופים העולמי ה-25 יתקיים בדרום קוריאה.
מועמדות

גם תנועת הצופים בפולין וגם ארגון צופי קוריאה הגישו מועמדות לארח את הג'מבורי העולמי.
הנושא המוצע של צופי פולין היה "Be the Spark" . הם קיבלו תמיכה מהעיר גדנסק לארח את הג'מבורי שם וראש העיר פאוול אדמוביץ' כתב מאמר ל"הפינגטון פוסט" על הסיבה שגדנסק היא העיר המארחת האידיאלית.
ארגון צופי קוריאה ביקש לארח את הג'מבורי לחגיגת מאה שנים לתנועת הצופים בקוריאה, אשר חלה בשנת 2022. המיקום המוצע לג'מבורי הוא סמנג'אום (Saemangeum). הנושא שלהם היה "Draw Your Dream" . שנת 2023 היא גם שנת המאה של תנועת הצופים בקוריאה, סיבה נוספת לכך שהקוריאנים ביקשו לארח את הג'מבורי העולמי.
נשיא קוריאה מון ג'יאה-אין ומזכ"ל האו"ם לשעבר באן קי-מון קידמו באופן פעיל ופומבי את מועמדותה של דרום קוריאה.
ג'מבורי צופי אירופה 2020

בתגובה להפסד של צופי פולין בהצבעה, נציגים בכירים של צופים מכמעט 30 מדינות אירופאיות, ביניהן ישראל, ביקשו מתנועת הצופים בפולין לשקול לארגן את ג'מבורי צופי אירופה 2020, בגדנסק, פולין, בשנת 2020, אולם האירוע נדחה לשנת 2021 ולאחר מכן בוטל סופית בגלל מגפת הקורונה 2019.
תוכנית האירוע > טקס הפתיחה

טקס הפתיחה נערך בסמנג'אום בערב יום רביעי ה-2 באוגוסט. הדובר הראשי היה נשיא דרום קוריאה, יון סוק יאול עם הגברת הראשונה שלו, קים קיאון-הי, כאשר שניהם לבשו מדי צופים. כמו כן דיבר בר גרילס, השגריר הראשי של הצופים העולמיים. האירוע כלל מוזיקה ומופע אורות של מזל"טים.
במהלך טקס הפתיחה, 108 צופים סבלו ממחלות חום ותשישות עקב גל החום הקיצוני ופונו לבית החולים. חלק מההורים של הצופים הצביעו על הניהול הלקוי ועל היעדר תשתיות מספיקות נגד גל החום.
תוכנית האירוע > משתתפי האירוע

בג'מבורי הצופים העולמי משתתפים בני נוער (צופים וצופות בגילאי 14-17 בזמן הג'מבורי) ומתנדבים מבוגרים, המשרתים בתפקידים של מדריכים בוגרים (AL), חברי צוות ניהול מתנדבים (CMT) וצוות שירות בינלאומי (IST). היחידות הקטנות ביותר הן "פטרולים". פטרול אחד מורכב מתשעה בני ובנות נוער (YP) ומדריך מבוגר אחד (AL). ארבעה פטרולים, או 36 YP ו-4 AL, מהווים גדוד.
תוכנית האירוע > תוכן חינוכי

תוכנית הג'מבורי מורכבת מחמישה עמודי תווך: צופים לחיים, חכמה ומדע, ביטחון אישי, קיימות ו-ACT (הרפתקאות, תרבות ומסורת).
צופים לחיים: הכוונה לפעילויות המאפשרות למשתתפים לפתח מנהיגות וכישורי חיים באמצעות פעילויות צופיות, לאתגר את תפיסתם לגבי נושאים גלובליים ולעודד אותם להפוך לאזרחים פעילים. פעילויות אלו משלבות את הערכים, השיטות והדגשים הנוכחיים של תנועת הצופים בנוגע לחינוך לאזרחות גלובלית וחינוך לפיתוח בר קיימא.
חכמה ומדע: פעילויות הכוללות את הטכנולוגיה העדכנית ביותר, מרובוטיקה ועד מציאות מדומה, כולל תוכניות מדע, טכנולוגיה, הנדסה ומתמטיקה (STEM).
ביטחון אישי: פעילויות המחנכות להעלאת המודעות למניעה ולתגובה למחלות מידבקות, אסונות טבע ומצבי חירום אחרים. ארגון צופי קוריאה הציגו תוכניות חינוך מתוך הפעילות השוטפת של הארגון, עם הכוונה לשיפור יכולתם של המשתתפים להגיב לסכנה ולתרום כמגיבים במצבי חירום.
קיימות: פעילויות המחנכות ומעלות מודעות לגבי יעדי הפיתוח בר קיימא של האו"ם, ושיטות המאפשרות למשתתפים לפעול כשליחי שלום. בג'מבורי הוצגו Better World Tent ו-Global Development Village, שם למדו המשתתפים על תפקידם והקשר שלהם עם הטבע, נהלים ליצירת תרבות של שלום ודיאלוג, קידום גיוון והכלה ועוד.
ACT (הרפתקאות, תרבות, מסורת): פעילויות הרפתקניות שונות הכוללות את הסביבה ואת השטח המגוונים סביב Saemangeum, כולל ההרים והנהרות, חילופי תרבות, מיטב התרבות והמסורת הקוריאנית, החל ממוזיקת K-Pop דרך מאכלים קוריאנים ועד לאלפבית הקוריאני הנגול.
המשלחת הישראלית

המשלחת הישראלית יצאה מטעם התאחדות הצופים והצופות בישראל וכללה 53 חניכות וחניכים, 6 מדריכים בוגרים, 5 אנשי צוות ניהולי, ראש משלחת, 3 ראשי גדודים ואחראי על הביתן הישראלי. המשלחת הייתה מגוונת עם נציגים מארגוני הצופים השונים בישראל: הצופים העבריים, תנועת הצופים הערבים בישראל, והצופים הדרוזים. ראשת המשלחת הייתה עירית תמרי.
ביקורות וכישלונות

מעט לאחר הגעת הצופים, התברר כי צורכי התברואה, התחבורה, התשתיות וצרכים בסיסיים אחרים של המשתתפים לא ייענו כהלכה. תכנון וביצוע לקויים הובילו לבעיות חמורות, שהחמירו מאוחר יותר עקב הטמפרטורה הגבוהה מהצפוי. אתר הג'מבורי היה בעבר שטח של גאות ושפל, והגשם העז שירד לפני טקס הפתיחה רק החמיר את הבעיות באתר.
לפי חדשות SBS, משרד שוויון המגדר והמשפחה, שהיה אחראי להכנות לאירוע, קיבל תקציב משוער של כ-200 מיליארד וון (כ-153 מיליון דולר), כולל עלויות בנייה. לא היה מתקן ניקוז תקין באתר האירוע, ולכן האתר חווה הצפות לפני טקס הפתיחה. פתיחת הג'מבורי התעכבה כאשר גשם עז במיוחד גרם להצפות של חלק מהאתר, וגרם לבעיות באספקת מים וחשמל.
נושאים נוספים שעלו היו מחסור במזון ובעיות היגיינה, כולל מזון לא מספק ומתקנים לא מנוהלים. התשתיות הבסיסיות, כגון מתקני מקלחת תפעוליים, שירותים ופחי אשפה, לא סופקו במידה מספקת על ידי המארגנים כדי להכיל 43,000 הצופים.
הג'מבורי גם הושפע משמעותית מגל חום, עם טמפרטורות של עד 35 מעלות צלזיוס. ב-4 באוגוסט, 1,486 איש ביקרו בבית החולים באתר, שמזכ"ל הוועדה המארגנת צ'וי צ'אנג-האנג ייחס למאמץ אנרגטי גבוה במהלך קונצרט הקיי-פופ של טקס הפתיחה.
הנשיא יון סוק-יול הנחה את הממשלה לספק אוטובוסים ממוזגים ומשאיות קירור כדי להגן על משתתפים הסובלים מגל החום.
קריאות להתפטרות הממשלה המשיכו עד ספטמבר, כאשר חברי מועצת מחוז צפון ג'ולה קראו לשרת השוויון המגדרי והמשפחה, קים היון-סוק, להתפטר. השרה הוחלפה מאוחר יותר על ידי ראש הממשלה יון עם קים האנג.
הערות שוליים

↑  "Polska 2023: Be the spark! | 25th World Scout Jamboree Candidate". אורכב מ-המקור ב-2 באוקטובר 2015. נבדק ב-24 באוגוסט 2015. {{cite web}}:  (עזרה)
↑  "Official Declaration of 2023 / 25th World Scout Jamboree bidding of KSA". Korea Scout Association. 2011-03-09. נבדק ב-2018-09-13.
↑  "The City of Gdansk is World Scout Jamboree candidate for 2023". HuffPost. 2017-12-06. נבדק ב-2018-09-13.
↑  "World Scouting on Twitter: "And the host of the 25th World Scout Jamboree is the Korea Scout Association! Congratulations!… "". Twitter. 2017-08-16. נבדק ב-2018-09-13.
↑  "POLSKA 2023 World Scout Jamboree Bid | Be the spark!". polska2023.pl. אורכב מ-המקור ב-2020-02-21. נבדק ב-26 במרץ 2017. {{cite web}}:  (עזרה)
↑  Pawel Adamowicz (4 בפברואר 2016). "The City of Gdansk is World Scout Jamboree candidate for 2023". The Huffington Post. נבדק ב-26 במרץ 2017. {{cite web}}:  (עזרה)
↑  Pawel Adamowicz (9 בנובמבר 2016). "Gdansk ready to host World Scout Jamboree 2023". The Huffington Post. נבדק ב-26 במרץ 2017. {{cite web}}:  (עזרה)
1 2  "Korea Scout Association". english.scout.or.kr. נבדק ב-26 במרץ 2017. {{cite web}}:  (עזרה)
1 2  "25th World Scout Jamboree SaeManGeum, Korea 2023". www.2023wsjkorea.org (באנגלית). נבדק ב-26 במרץ 2017. {{cite web}}:  (עזרה)
↑  Jung Min-kyung, [Newsmaker S. Korea to host 2023 World Scout Jamboree], The Korea Herald, ‏2017-08-17 (באנגלית)
↑  Korea Bizwire, South Korea Overcomes Obstacles to Host World Scout Jamboree, Be Korea-savvy, ‏2017-08-18 (באנגלית אמריקאית)
↑  "W Polsce może się odbyć europejskie jamboree skautowe" (בפולנית). Radio Opole. נבדק ב-9 בספטמבר 2017. {{cite web}}:  (עזרה)
↑  European Jamboree 2020 - European Jamboree Cancelled, European Jamboree 2020 (באנגלית בריטית)
↑  World Scout Jamboree officially kicks off with fireworks, koreajoongangdaily.joins.com, ‏2023-08-02 (באנגלית)
↑  World Scout Jamboree's opening ceremony to be held amid heat wave concerns, koreatimes, ‏2023-08-02 (באנגלית)
↑  Thomas, Tobi (2023-08-03). "Thousands of British children caught in World Scout Jamboree chaos". The Guardian (באנגלית בריטית). ISSN 0261-3077. נבדק ב-2023-12-13.
↑  Heat, bugs and bad food plague World Scout Jamboree, koreajoongangdaily.joins.com, ‏2023-08-03 (באנגלית)
1 2 3  גל חום, שירותים מטונפים וטייפון: סיוט במחנה הצופים הבינלאומי בדרום קוריאה, באתר ynet, 7 באוגוסט 2023
↑  התאחדות הצופים והצופות בישראל, מחנה הג'מבורי 2023
1 2  Koreans Are Humiliated At How Disastrous The 2023 World Scout Jamboree Held In Korea Is — 400 Kids Suffering From Heatstrokes, Koreaboo, ‏2023-08-03 (באנגלית אמריקאית)
↑  Rashid, Raphael (2023-08-04). "'A bit horrific': Scouts at jamboree in South Korea on campsite conditions". The Guardian (באנגלית בריטית). ISSN 0261-3077. נבדק ב-2023-12-13.
↑  Wexford scout reflects on chaos of evacuation in South Korea – ‘No amount of training could have prepared us for this’, www.independent.ie, ‏2023-08-09 (באנגלית)
↑  בשל סופת טייפון: עשרות אלפי חניכי צופים מפונים בדרום קוריאה, באתר וואלה, 7 באוגוסט 2023
↑  Controversy over Jamboree fiasco continues, koreatimes, ‏2023-09-07 (באנגלית)
משלחת צופי ישראל לג'מבורי הצופים העולמי 2023
גשר מוראנדי

| --- | --- |

גשר מוראנדי בשנת 2010, מבט ממערב
 מידע כללי
 סוג:  reinforced concrete bridge, highway bridge, גשר מעוגן כבלים, ויאדוקט 
 שימוש:  כלי רכב
 על שם:  ריקארדו מוראנדי 
 מיקום:  ג'נובה 
 מדינה:  איטליה איטליה
 הקמה ובנייה
 תקופת הבנייה:  ?–1963
 תאריך פתיחה רשמי:  4 בספטמבר 1967 
 תאריך פירוק:  28 ביוני 2019 
 חומרי בנייה:  בטון מזוין, בטון דרוך 
 עלות:  3,800,000,000 לירה איטלקית 
 אדריכל:  ריקארדו מוראנדי 
 מידות
 אורך:  1,102 מ' 
 גובה:  90 מ' (bridge pier) 
 מידע טכני
 מפתחים:  11 
 מִפְתָּח מרבי:  208 מ' 
 קואורדינטות:  44°25′33″N 8°53′20″E﻿ / ﻿44.425833333333°N 8.8888888888889°E﻿ / 44.425833333333; 8.8888888888889
 he
 
גשר מוראנדי (באיטלקית: Ponte Morandi) היה חלק מוויאדוקט פולצ'ברה על הכביש המהיר A10 בג'נובה, איטליה, מהדרכים העיקריות המובילות מאיטליה לצרפת וחלק מדרך E80 החוצה את אירופה מפורטוגל לטורקיה. הגשר חצה את נהר פולצ'ברה, בין הרבעים סמפיירדארנה וקורניליאנו שבג'נובה. בניית הוויאדוקט החלה בשנת 1963 והוא נפתח לתנועה בספטמבר 1967. הגשר נקרא על שם מתכננו, ריקארדו מוראנדי. הוא שימש ככביש אגרה והופעל על ידי חברה איטלקית שבשליטת משפחת בנטון. באוגוסט 2018 התמוטט חלק מהגשר ובעקבות ההתמוטטות נהרגו 43 בני אדם. ביוני 2019 נהרסו שרידי הגשר. באפריל 2020 הושלמה בנייתו של גשר חדש.
היסטוריה

הגשר תוכנן על ידי ריקארדו מוראנדי, והוא דומה מאוד בתכן ההנדסי שלו לגשר גנרל רפאל אורדנטה, הנמצא בצפונו של אגם מרקאיבו במערב ונצואלה, אשר תוכנן גם הוא על ידי מוראנדי כמה שנים קודם לכן. בשנת 1964 התמוטט הגשר חלקית, לאחר שמכלית שחלפה בסמוך התנגשה בו. הגשרים מעוגני הכבלים שתכנן מוראנדי מאופיינים במיעוט עוגנים, לעיתים שניים לכל נקודת עיגון, כאשר העוגנים בדרך כלל בנויים מבטון דרוך, שלא כמו כבלי הפלדה הנפוצים יותר.
תושבים האזור כינו את הגשר בשם "גשר ברוקלין".
כביש האגרה שכלל את הגשר נוהל בידי חברה ממשלתית, Concessioni e Autostrade S.p.A (כיום שמה Atlantia SpA), שהופרטה בשנת 1999 והועברה לקבוצת חברות שהעיקרית שבהן בשליטת משפחת בנטון, בעלי חברת האופנה בנטון.
בנייה ותחזוקה

פרק זה לוקה בחסר. אנא תרמו לוויקיפדיה ו.
הוויאדוקט נבנה בין השנים 1963 ל-1967 על ידי חברת בנייה איטלקית. אורכו היה 1,182 מטרים, וגובהו 45 מטר בגובה פני הדרך, עם עמודים תומכים בגובה של 90 מטר עשויים בטון מזוין. הוא נפתח לתנועה ב-4 בספטמבר 1967 במעמד נשיא איטליה ג'וזפה סראגאט.
הגשר היה נתון לעבודת שיקום מתמשכת החל משנות ה-70 עקב הערכה שגויה של השפעת צמיגות הבטון בעת תכנון הגשר. גם בשנות ה-80 וה-90 נדרשו עבודות נוספות על מנת להתגבר על ליקויים בבנייתו.
באמצע העשור הראשון של המאה ה-21 דרך A10 נעשתה פקוקה מאוד. מועצת העיר ג'נובה ביקשה הצעות לשיפור זרימת התנועה דרך העיר, ובשנת 2009 הועלתה הצעה להסיט את התנועה דרך מחלף חדש שיבנה מצפון לעיר. במסגרת מחקר ראשוני, החברה האמונה על בניית כבישים מצאה כי בגשר חולפים 25.5 מיליון כלי רכב בשנה, כאשר בשלושים השנים שקדמו, גדלה התנועה פי ארבעה, ובשלושים השנים הבאות היא צפויה לגדול ב-30% נוספים. על פי המחקר, נפח התנועה בגשר עם תנועה עומדת בשעות השיא מפעיל לחץ ניכר על הגשר, המביא לצורך בעבודות תחזוקה נרחבות. המחקר הראה כי מבחינה כלכלית עדיף לבנות גשר חדש צפונית למיקומו הנוכחי.
דו"ח שהוזמן בידי החברה המפעילה את כביש האגרה שעל הגשר בשנת 2017 הצביע על ליקויים בתחזוקתו.
בשנת 2016 קרא הפרופסור אנטוניו ברנצ'יץ מאונברסיטת ג'נובה להחליף את הגשר בגשר חדש, לאור כשלים בתכנונו, ועלויות התחזוקה הרבות שלו כתוצאה מכך.
התמוטטות הגשר

ב-14 באוגוסט 2018 סמוך לשעה 11:30, בעת סופת גשמים עזה, התמוטט קטע של כ-200 מטרים מן הגשר. הגשר קרס מעל נהר, אזור מגורים ואזור תעשייה. כ-35 מכוניות ומספר משאיות צללו מטה בעקבות הקריסה. בזמן שבו קרס הגשר בוצעו בו עבודות תחזוקה.
בעקבות התמוטטות הגשר נהרגו 43 בני אדם ו-14 נפצעו. רוב ההרוגים היו אזרחי איטליה, אך מספר תיירים נהרגו אף הם באסון.
ב-28 ביוני 2019 נהרסו שרידי הגשר בפיצוצים מבוקרים. שנה לאחר מכן נחנך באותו אתר גשר חדש בתכנון שונה, אשר נקרא גשר גנואה-ג'ורג' הקדוש.(אנ')
הערות שוליים

↑  אסון הגשר באיטליה: 630 בני אדם פונו מבתיהם מחשש לקריסה נוספת, באתר ישראל היום, 16 באוגוסט 2018
↑    Giada Zampano, ‏Search mission ends in Genoa as death toll from bridge collapse rises to 43, The Telegraph, 19 August 2018
↑  צפו: אחרי שנה של עבודות יש לגנואה גשר חדש - במקום זה שקרס, באתר כלכליסט, 3 במאי 2020
↑  The collison between "Esso Maracaibo" & the Bridge, באתר aukevisse
↑  Il «gemello» crollato in Venezuela, il viadotto chiuso ad Agrigento: gli altri ponti di Morandi, באתר קוריירה דלה סרה, 15 באוגוסט 2018
↑  Speculation mounts over Genoa bridge collapse, באתר Deutsche Welle‏, 14 באוגוסט 2018
↑  סלבטורה פרקואנטה, Genova: crollo del ponte Morandi. Era stato inaugurato 51 anni fa, באתר קוריירה דלה סרה, 14 באוגוסט 2018
↑  Genova, storia del ponte Morandi dalle polemiche al crollo, באתר il sole 24 ore‏, 14 באוגוסט 2018
↑  אלסנדרו, ד'אמאטו, La mancata manutenzione ha causato il crollo del ponte Morandi a Genova?, באתר nextquotidiano‏, 14 באוגוסט 2018
↑  מתאו אינדיסה ורוברטו סקולי, Ignored university reports about Morandi bridge: “Deformed pylons and oxidized cables”, באתר לה סטמפה, 17 באוגוסט 2018
↑  דייוויד מוליו, לורנס פיטר ואליס פאלמר, "As it happened: Genoa motorway bridge disaster", באתר bbc‏, 14 באוגוסט 2018
↑  Ponte Morandi? Per il professor Brencich è "un fallimento dell'ingegneria", באתר primocanale‏, 14 באוגוסט 2018
↑  איטליה: 30 הרוגים בקריסת גשר בגנואה, באתר ynet, 14 באוגוסט 2018
↑  לפחות 35 הרוגים באסון קריסת הגשר בגנואה, באתר ישראל היום, 14 באוגוסט 2018
↑  אנג'לה גיופרידה, לורנצו טונדו וסוכניות הידיעות, Italy bridge collapse: furious ministers blame highways firm, באתר הגרדיאן, 15 באוגוסט 2018
↑  Italy's Autostrade was carrying out maintenance on Genoa bridge, באתר רויטרס, 14 באוגוסט 2018
↑  ג'וי פאוול, At least 43 dead in bridge collapse in Genoa, Italy, others injured, באתר eqipment world'‏, 14 באוגוסט 2018
↑  אנג'לה גיופרידה, Genoa bridge collapse victims: two families among the dead, באתר הגרדיאן, 15 באוגוסט 2018
↑  Morandi bridge towers demolished in Genoa, באתר חדשות ה-BBC, ‏28 ביוני 2019.
| --- | --- |
בקרת זהויות :  GND: 1190604396  VIAF: 149156374122007710006   WorldCat (עם VIAF): 149156374122007710006 
מבט על גשר מוראנדי, לאחר קריסתו באוגוסט 2018
הקטע שהתמוטט (מסומן באדום)
גלבייה

| --- | --- |

 סוג:  לבוש יומיומי, גלימה ארוכה ורחבה
 מיוצר מ:  בדים שונים
 מקור:  ארצות ערב, ארצות המפרץ הפרסי
 
גלבּייה (בערבית: جلابية, תעתיק מדויק: ג'לאביה) היא גלימה ארוכה ורחבה הנפוצה בארצות ערב, ובעיקר בארצות המפרץ הפרסי. נשים לובשות גלבייה כלבוש יומיומי או כלבוש ערב מהודר, בהתאם לכמות העיטורים ורמת העיצוב שלה. גברים לובשים גלבייה המעוצבת בפשטות, בדרך כלל ללא עיטורים, ובצבעים פשוטים. מקור הגלבייה בארצות המפרץ, עוד משחר הציויליזציה.
סגנון

הגלבייה שונה מהת'אוב הערבי בכך שהיא מאופיינת במפתחים רחבים יותר, חסרת צווארון (במקרים מסוימים גם ללא כפתורים), ושרווליה רחבים וארוכים יותר. במקרה של לבוש לחקלאים, שרוולי הבגד יכולים להיות רחבים מאוד ותפורים לתוך הכיסים. אלו יכולים לשמש כמקום לאחסון פריטים קטנים כגון טבק או כסף. לאורך חופי הים האדום של מצרים וסודאן כמו גם בחצי האי סיני, רוב הבדואים וגם כמה מהשבטים של בני הבז'ה מעדיפים את הת'אוב בסגנון הערבי שנפוץ יותר באזור עמק הנילוס, ככל הנראה מפני שיש ריבוי של חקלאים בקרב תושבי האזור.
צבעי הגלבייה הנפוצים הם לרוב לבן (בקיץ), ובמהלך החורף נוהגים ללבוש גלביות העשויות מבדים עבים יותר בצבעים שונים, כמו למשל: אפור, ירוק כהה, חאקי, צבע זית, כחול ועוד. יש גלביות גם מבדים ביותר מצבע אחד ומבד עם פסים, שמשמשים גם כצעיף הנכרך מסביב לצוואר.
התפתחות

על פי סמיר בן לאיישי, היסטוריון מהאוניברסיטה העברית שחוקר את צפון אפריקה, יהודים בצפון אפריקה זנחו את הגלבייה בתחילת המאה ה-20, בעיקר בערים הגדולות.
בצרפת ניתן היה לראות מדי פעם בחומרי התעמולה הציוניים או בחדשות גברים בגלביות, וכך גם בשכונות היהודיות בתוניסיה ובאלג'יריה, אבל נשים יהודיות לבשו בעיקר חצאיות ארוכות. באלג׳יריה הנשים המוסלמיות לא לבשו גלביות, כי אם חאייק (סדין לבן, מעין גלימה).
בתוניסיה ספציפית, ככל הנראה בהשפעת הדו־קיום שהיה בערים הגדולות והכיבוש הצרפתי, במאה ה-20 לבוש מודרני נעשה נפוץ יותר מבמדינות השכנות והגלבייה לא הייתה פריט לבוש שנהוג להסתובב איתו בחוץ באופן כללי והחל מתחילת המאה ה-20 היהודים בתוניסיה לא לבשו גלביות מחוץ לבית בדרך כלל.
במרוקו במאה ה-20 היהודים לא נתפשו כמי שלובשים גלביות ויהודים שלבשו שם גלביות היו לרוב בשולי-החברה, לא האליטות והמלומדים.
לקראת שנת 1956, השנה בה קיבלה מרוקו עצמאות, הגלבייה נהפכה שם לסמל לאומי ונצפתה חזרה ללבוש זה, אבל רק מצד המוסלמים. היהודים במרוקו היו לובשים את הגלביות בעיקר לאירועים חגיגיים, כמו החינה. בשונה מהמוסלמים, היהודים לא נהגו ללבוש גלביות בזמן אבל.
על פי במאי הקולנוע רפאל בלולו, אף על פי שחל שינוי משמעותי בסגנון הלבוש במרוקו מאז תחילת המאה ה-20, שהתחדד באמצע אותה מאה, בשנים האחרונות רואים ברחובות מרוקו יותר אנשים בגלביות. אל מול הנטייה החזקה לעבר המודרנה, ניתן לראות בסרטו של בלולו: "ידידות - ר' דוד בוזגלו" כי דוד בוזגלו, מגדולי הפייטנים-חזנים של היהדות המרוקאית המסורתית, נטש את הלבוש המערבי וחזר אל הגלבייה, שעמה הוא מזוהה, בדומה לחזרה אליה כסמל לאומי: ״בוזגלו ראה בכך ראשוניות וחזר אליה מתוך מקום של גאווה מרוקאית ותפישת־נגד לקולוניאליזם.